Erlend+Loe

Erlend Loe ble født 24 mai 1969 i Trondheim, og er en norsk forfatter, barnebokforfatter og filmkritiker. Han debuterte i 1993 med sin kjente bok "Tatt av kvinnen", som senere har blitt filmatisert. Han har også skrevet serien om truckføreren Kurt, i blant annet "Kurt blir grusom"(1995), hvor også denne har blitt [|filmatisert]. Loe har også mottatt en del priser for sine verk, blant annet Bokhandlerprisen og Cappelenprisen. Han har også skrevet romanen "Doppler" (2004), som jeg skal komme tilbake til

[|Bakgrunn] ====Erlend Loe tilbrakte det andre året på videregående som utvekslingsstudent i Frankrike. Senere tok Loe artium som privatist samtidig som han jobbet i det kommunale Rebellteateret. Loe bestemte seg for å nekte å avtjene førstegangstjeneste i militæret, og avtjente heller siviltjenesten sin som skuespiller og altmuligmann i teatergruppa [|Stella polaris]. Det var her han fant ut at teateret ikke helt var hans greie. Et par år senere tok han [|cand.mag-eksamen] med grunnfag i folkeminnevitenskap, mellomfag i filmvitenskap og mellomfag i litteraturvitenskap. I tillegg til dette, har han vært innom Kunstakademiet i Trondheim en liten periode. Mens han skrev sin første bok, arbeidet han som lærervikar.==== Det var i 1993 Loe debuterte med boken "Tatt av kvinnen", og året etter kom han ut med barneboken "Fisken", som handler om Kurt. Kurt er en gjenganger i bøkene til Loe, og dukker opp i 6 av bøkene hans. Alle barnebøkene til Loe er illustrert av [|Kim Hiorthøy]. Han har også selv lest inn mange av bøkene sine om til lydbøker.

(Kurt blir grusom, 1995)

**Loe i utlandet**
====Alle bøkene til Loe er oversatt til svensk. Bøkene om Kurt er oversatt til tysk, dansk og italiensk. "Den store røde hunden" og "Maria & José" er oversatt til dansk, "Tatt av kvinnen" til tysk og dansk og "L" er oversatt til finsk og dansk. "Naiv.Super", Loes største suksess, er oversatt til hele 20 språk: svensk, finsk, estisk, latvisk, litausk, dansk, islandsk, nederlandsk, tsjekkisk, tysk, polsk, rumensk, russisk, slovakisk, serbisk, gresk, engelsk, italiensk, fransk og portugisisk. Så man kan si at Loe er en rimelig annerkjent forfatter utenfor Norge sine grenser også.====

====Loe er kjent for å ha en spesiell skrivestill. Etter at han ga ut romanen "Naiv.Super" (1996), ble skrivestilen han karakterisert som naivistisk. Loe benytter seg hyppig av virkemidler som ironi, overdrivelse og humor. Hovedpersonene i bøkene hans er ofte litt snåle personer med egne tanker om livet, som har havnet litt på jordet.====
 * Skrivestil **

Doppler er en roman som Loe skrev i 2004, som handler om Andreas Doppler. Det er den første av to bøker om Andreas Doppler.
====Boken handler om Andreas Doppler, som er en mann som ikke liker andre mennesker og som føler at samfunnet rundt han har tatt en gal retning. Doppler har kone og to barn, men etter å ha falt av sykkelen og slått seg, fant han ut at han heller vil tilbringe sin tid alene i skogen, og derfor flytter han dit og bor i et telt. Det er snakk om noen hundre meter inn i skogen utenfor Oslo. Her begynner han ettervert å jobbe mot det han kaller "flinkheten". Temaet i //Doppler// er opprør mot nåtidens samfunn, og han mener at "flinkheten" har ødelagt verden og skapt en ubalanse mellom samfunnet og naturen. Doppler er kritisk til det moderne samfunnets forbrukermentalitet, karrierejag og prestasjonskrav. Han omtaler det som en økende konkurranse om å være flinkest, dette synes Doppler lite om. Loe påpeker også i boken i hvilken grad vi mennesker har rett til å eie naturen.====



Litterære virkemidler
Boken er fortalt i første person, hvor det er Doppler som er jeg-personen. Det er slik vi får innblikk i hans tanker og observasjoner, som er selve kjernen i boken. Mye av handlingen foregår inne i hodet til Doppler. Ved at boken er skrevet på denne måten, får også leseren et ganske nært forhold til hovedpersonen, og det er lettere å få en forståelse for han som person. Hadde det vært en annen som hadde vært jeg-personen, ville man helt klart sett på Doppler på en helt annen måte, stor sansynlighet for at man ville trodd han var helt sinsyk.

Doppler startes i "in medias res", og deretter fortsetter den i kronologisk rekkefølge. I løpet av historien bruker også Loe tilbakeblikk og den retrospektive teknikk for å kaste lys på hvorfor Doppler har havnet i den situasjonen at han ble nødt til å flytte ut i skogen. Selve handlingen i romanen foregår over en lengre periode, og er lagt i Oslo-området. Hovedsakelig i Oslo-marka, der Doppler holder til i en lavvo. Boken er delt inn i kapitler, der hvert kapittel representerer en måned.

Loe benytter seg av flere forskjellige virkemidler gjennom romanen. Doppler gjentar stadig i boken at han ikke liker mennesker, i tillegg til at han ikke er særlig fan av denne flinkheten. Dette gjør Loe for å understreke poenget, og for å vise at det er en viktig del av romanen.

Utdrag
====Jeg skal ta for meg et lite utdrag fra boken. Her ser Doppler tilbake på gårsdagen, da han drepte en elg for å skaffe seg mat. Man får også innsyn i hvordan han klarer seg. //"Og i går tok jeg en elg av dage. Hva kan jeg si. Det var den eller meg. Jeg var utsultet. Jeg begynner sant å si å bli mager. Natten før var jeg nede i Maridalen og tok høy fra en av gårdene. Jeg åpnet en høyball med kniven min og fylte ryggsekken."// Han lever på en temmelig primitiv måte, og noen ganger må han ty til å stjele. Han forklarer ganske detaljert hvordan han går til værks for å ta livet av elgen. //"Jeg hadde forutsett at den ikke kom til å like det og at den ville flykte. Og det stemte. Men før den klarte å komme opp i fart, hadde jeg boret kniven ned i hodet dens. I ett eneste kjempehugg var kniven kommet seg gjennom elgskallen og inn i hjernen og derfra stakk den opp som en litt rar hatt."//====

====I utdraget får man også med at faren til Doppler har dødd, og han virker preget av dette. //"Men jeg må ha melk. Min far drakk også melk. Men nå er han død."// Doppler føler et stort savn etter at faren hans døde, og han tar kalven til den døde elgen til seg og oppkaller den i sin fars ære. Elgkalven blir kalt Bongo og blir Doppler sin nye bestevenn. Han bestemmer seg også for at han vil bygge en totempæl til ære for sin avdødde far, og får hjelp av sønnen og Bongo til å lage den.====

====Boken tar i grunn for seg alvorlige temaer, men ettersom Loe skriver på den måten han gjør, klarer han å sette en lett og humoristisk tvist på et ellers alvorlig tema. Han klarer å skjule disse alvorlige temaene bak den artige karakteren som Doppler er.====

Romaner

 * Tatt av kvinnen (1993)
 * Naiv.Super (1996)
 * L (1999)
 * Fakta om Finland (2001)
 * Doppler (2004)
 * Volvo Lastvagnar (2005)
 * Muleum (2007)
 * Stille dager i mixing part (2009)
 * Fvonk (2011)
 * Vareopptelling (2013)

[|Andre verk]

 * Fisken (1994)
 * Maria og José (1994)
 * Bokstavene våre (1994)
 * Kurt blir grusom (1995)
 * Den store røde hunden (1996)
 * Sa mor (1997)
 * Sa terapauten min (1998)
 * Kurt quo vadis? (1998)
 * Detektor (2000)
 * Jotunheimen, bill.mrk. 2469 (2000)
 * Mustafas kiosk (2000)
 * Kurt koker hodet (2003)
 * Organisten (2006)
 * Kurtby (2008)
 * Påskemysterium (2009)
 * Nord (2009)
 * En helt vanlig dag på jobben (2010)
 * Kurt kurér (2010)
 * Rumpemelk fra Afrika (2012)

[|Priser]

 * [|Kultur- og kirkedepartementets billedbokpris for barne- og ungdomslitteratur] [|1996], for //Den store røde hunden// (sammen med [|Kim Hiorthøy] )
 * [|Cappelenprisen] [|1997]
 * [|Kritikerprisen for barne- og ungdomsbøker] [|1998], for //Kurt – Quo vadis//
 * [|Bokhandlerprisen] [|1999], for //L//
 * [|Trondheim kommunes kulturpris] [|2002]
 * [|Sør-Trøndelag fylkes kulturpris] [|2005]
 * Prix Européen des Jeunes Lecteurs [|2006], for //Naiv. Super// (utdeles av [|Europaparlamentet] )
 * Prix Tam-Tam [|2006], for //Kurt et le poisson// (//Fisken//) (fransk)
 * [|Kristendummen] 2008, for //Kurtby//

* [|Store norske leksikon]

 * [|Roman-analyse Doppler]
 * [|Doppler (roman) Wikipedia]